

**Til deltakere på barnekretsturnstevnet 2011**

Da er påmeldingene for årets turnstevne i boks. Vi blir i alt 72 turnere fra Orkanger og i tillegg har vi med oss trenere og voksne ledsagere.

For deltakere på barnekretsturnstevnet vil treningene fra og med uke 19 være rettet mot det vi skal vise frem på stevnet. Dette betyr endringer i treningstidspunkt fra og med 9. mai og frem til stevnet finner sted 10. - 12. juni. Etter stevnet er det som vanlig treningsfri frem til ny sesong starter etter sommerferien med unntak for konkurranseturnerne som i år får et utvidet treningstilbud i ferien.

Orkanger Idrettsforening skal i år delta med tre oppvisningsprogram;

ett felles opplegg for alle deltakere og to spesialtropper.

Trenerne Carina Rømme, Gro Eli Opøyen og Sondre Gjelstad har ansvar for utforming og treningsopplegg for spesialtroppene mens Victoria Strøm, Trine Eriksen Eikli og Ellen Aanonsen har ansvar for fellesprogrammet.

Fellesprogrammet er av praktiske årsaker delt inn i tre ulike treningstropper; kalt Mare, Route 66 og All of the Lights. Plassering av turnerne i nevnte grupper og treningstider følger av egen oversikt. På de siste treningene før stevnet skal alle troppene ha felles trening for å sy det hele sammen. Alle treninger foregår i Orklahallen.

Antrekk til fellesprogrammet vil være OIFs turndrakt for jentene og blå shorts og blå OIF-skjorte til guttene. Konkurranseturnerne stiller i sine drakter (også gutta).

For de som har meldt seg på spesialtroppen til Carina vil det være trening på tirsdager kl. 19-20 på Orkanger ungdomsskole og på de siste søndagene før stevnet. Se treningsoversikten for detaljer om tid og sted for treningene. Informasjon om antrekk vil deles ut på trening.

Carinas spesialtropper også bedt om å ha oppvisning den 25. juni i Idrettsparken i forbindelse med OIFs 110årsjubileum. Vi henstiller til dere som har anledning til å være med på dette arrangementet om å holde av datoen. Nærmere informasjon vil bli delt ut senere.

Spesialtroppen til Gro Eli og Sondre skal trene torsdager 1930 - 21 i Orklahallen. Denne troppen er satt sammen av våre eldste og mest erfarne turnere.

Det er viktig at turnerne møter opp på treningene slik at vi får øvd inn alle troppene på en ordentlig måte til stevnet. Vi ber derfor om at treningene prioriteres slik at Orkanger får vist seg frem på best mulig måte på årets stevne!

Merk at all ordinær trening for deltakere på turnstevnet utgår fra og med uke 19 (9. mai).

Ved spørsmål, ta kontakt med lagleder for din turners parti:

Jenter født 2004 Stein Dyrseth 97 72 67 28

Jenter født 2003 Marte Fossvoll 41 02 02 95

Jenter født 2001/2002 Bente Opphaug 99 04 59 28

Jenter født 1999/2000 Ingrid Vårvik 95 83 03 02

Jenter født 1996-98 Hege Berg 92 22 70 65

Jenter født 1991-96 Mona Strøm 47 25 65 97

Gutter 1.-3. klasse Siv M. Kattem 91 10 54 79

Gutter 3. klasse + Kristin Halland 92 05 20 32

Beste turnhilsen fra

OIF TURN